**Ministru kabineta noteikumu projekta „Grozījumi Ministru kabineta 2002.gada 22.oktobra noteikumos Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti”” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Likuma „Par interešu konflikta novēršanu valsts amatpersonu darbībā” 24.panta 2.1daļa |
| 2. | Pašreizējā situācija un problēmas | Saskaņā ar likumā „Par interešu konflikta novēršanu valsts amatpersonu darbībā” 24.panta 2.1daļu Valsts ieņēmumu dienestam (turpmāk – VID) elektroniskās deklarēšanas sistēmā jānodrošina, ka deklarācijas aizpildītājam ir pieejama valsts informācijas sistēmās esošā konkrētās deklarācijas aizpildīšanai nepieciešamā informācija. Lai tiktu nodrošināta nepieciešamās informācijas automātiska piekļuve no valsts informācijas sistēmām, uzdevums tika sadalīts divos posmos. Īstenojot pirmo posmu, ir izstrādāti Ministru kabineta noteikumi (Ministru kabineta 2012.gada 7.februāra noteikumi Nr.103 „Grozījumi Ministru kabineta 2002.gada 22.oktobra noteikumos Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti””), kas nosaka deklarācijas aizpildītājam automātisku informācijas pieeju no VID informācijas sistēmas par taksācijas gadā gūtajiem ienākumiem. Minētie noteikumi stājās spēkā ar 2012.gada 15.februāri. Otrajā posmā paredzēts izstrādāt Ministru kabineta noteikumus, kas noteiktu informācijas pieeju arī no citām valsts informācijas sistēmām. Amatpersonu deklarācijā nepieciešamā informācija no Pilsonība un migrācijas lietu pārvaldes pārziņā esošās valsts informācijas sistēmas „Iedzīvotāju reģistrs”, Tieslietu ministrijas pārziņā esošās valsts informācijas sistēmas „Valsts vienotā datorizētā zemesgrāmata”, Valsts zemes dienesta pārziņā esošās valsts informācijas sistēmas „Nekustamā īpašuma valsts kadastra informācijas sistēma”, Ceļu satiksmes drošības direkcijas pārziņā esošās valsts informācijas sistēmas „Transportlīdzekļu un to vadītāju valsts reģistrs” un Latvijas Republikas Uzņēmumu reģistra pārziņā esošās valsts informācijas sistēmas „Uzņēmumu reģistra informācijas sistēma” tiks aizpildīta automātiski, saņemot datus tieši no datu avotiem vai, izmantojot Valsts reģionālās attīstības aģentūras pārraudzībā esošo Vienotās valsts un pašvaldību pakalpojumu portālu [www.latvija.lv](http://www.latvija.lv). Minēto regulējumu plānots piemērot no 2014.gada 1.janvāra.Lai veicinātu datu aktualitāti Nekustamā īpašuma valsts kadastra informācijas sistēmā, kā arī ņemot vērā, to, ka amatpersona manuāli varēs papildināt arī tās ziņas, kas automātiski tiks pielasītās no citām valsts informācijas sistēmās, tiks papildus nodrošināts, ka gadījumos, kad persona amatpersonas deklarācijā norāda Nekustamā īpašuma valsts kadastra informācijas sistēmā nereģistrētus datus par tās valdījumā esošajiem nekustamajiem īpašumiem, personai uzreiz pēc deklarācijas iesniegšanas sistēmā tiek nosūtīts paziņojums par nepieciešamību vērsties Valsts zemes dienestā un aktualizēt datus Nekustamā īpašuma valsts kadastra informācijas sistēmā.Valsts ieņēmumu dienests nodrošinās, ka uz 2014.gadu deklarācijās tiks iestrādāts šāds paziņojums, ja būve nav reģistrēta Nekustamā īpašuma valsts kadastra informācijas sistēmā:„Valsts zemes dienests informē, ka valsts amatpersonai ir pienākums likumā noteiktajā kārtībā ierosināt būves noteikšanu, ja šajā deklarācijā ir minēta Nekustamā īpašuma valsts kadastra informācijas sistēmā nereģistrēta būve vai tajā reģistrēta apvidū neesoša būve.”. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz realizēt otrajā posmā paredzēto uzdevumu, t.i., turpmāk VID elektroniskās deklarēšanās sistēmā valsts amatpersonas deklarācijas (turpmāk – deklarācija) aizpildītājam valsts informācijas sistēmās esošā informācija, kas nepieciešama konkrētās deklarācijas aizpildīšanai, tiks nodrošināta automātiski.Tādējādi valsts amatpersona, iesniedzot deklarāciju elektroniskā veidā, uzrādīs tikai tādu informāciju, kas deklarācijas aizpildīšanas brīdī nav valsts informācijas sistēmās.Esošās informācijas atlase elektroniskajā informācijas sistēmā notiks pēc personas koda, tādējādi tiks nodrošinātas personu datu aizsardzības prasības. Datu pielasīšana tiks veikta pēc deklarācijas iesniedzēja personas koda (tas nav ievades lauks un lietotājs to nevar patvaļīgi mainīt). Nekādas citu personu datu ievade vai izgūšana nebūs iespējama.Atlases kritēriji būs atkarīgi no datu avotā pieejamās informācijas apjoma un struktūras. Konkrēti to varēs aprakstīt tikai programmatūras projektēšanas fāzē, kas nav iespējama pirms noteikumu projekta apstiprināšanas.Plānots, ka VID elektroniskās deklarēšanas sistēmā deklarācijā norādāmā informācija tiks aizpildīta automātiski, saņemot datus tieši no datu avotiem vai izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, tādējādi nodrošinot drošu deklarācijas aizpildīšanai nepieciešamās informācijas integrāciju un tehnisko saderību. Lai vienkāršotu un veicinātu pieejamību deklarāciju aizpildīšanai un iesniegšanai VID elektroniskās deklarēšanas sistēmā, tiks izmantoti Vienotās valsts un pašvaldību pakalpojumu portāla www.latvija.lv nodrošinātie autentifikācijas līdzekļi.VID elektroniskās deklarēšanas sistēmā deklarācijā norādāmā informācija tiks aizpildīta automātiski no šādām valsts informācijas sistēmām:No Pilsonība un migrācijas lietu pārvaldes pārziņā esošās valsts informācijas sistēmas „Iedzīvotāju reģistrs” būs pieejama informācija par deklarācijas iesniedzēja laulāto, vecākiem, brāļiem, māsām un bērniem – attiecīgo fizisko personu identifikācijas dati un radniecība.No Tieslietu ministrijas pārziņā esošās valsts informācijas sistēmas „Valsts vienotā datorizētā zemesgrāmata” par deklarācijas iesniedzēja īpašumā (kopīpašumā), no Valsts zemes dienesta pārziņā esošās valsts informācijas sistēmas „Nekustamā īpašuma valsts kadastra informācijas sistēma” – par deklarācijas iesniedzēja valdījumā esošajiem nekustamajiem īpašumiem, − nekustamā īpašuma veids, adrese, atzīme par to, vai nekustamais īpašums ir īpašumā, kopīpašumā, lietošanā vai valdījumā. Ja nekustamais īpašums ir kopīpašumā, tad VID elektroniskās deklarēšanas sistēmā ir pieejami līdzīpašnieka − fiziskās personas vai juridiskās personas – identifikācijas dati.No Ceļu satiksmes drošības direkcijas pārziņā esošās valsts informācijas sistēmas „Transportlīdzekļu un to vadītāju valsts reģistrs” (par transportlīdzekļiem, kuri saskaņā ar normatīvajiem aktiem tiek reģistrēti šajā sistēmā):1) par deklarācijas iesniedzēja īpašumā vai valdījumā reģistrētajiem transportlīdzekļiem, − transportlīdzekļa veids, marka, izlaides (pirmās reģistrācijas) gads, reģistrācijas gads, atzīme par to, vai transportlīdzeklis ir īpašumā vai valdījumā, reģistrācijas numurs;2) par deklarācijas iesniedzēja veiktajiem darījumiem ar transportlīdzekļiem – darījuma veids (iegūts vai atsavināts) un darījuma puse (juridiskās vai fiziskās personas identifikācijas dati). Informācija par darījuma puses identifikācijas datiem – ārvalstu juridisko vai fizisko personu, var nebūt pilnīga, tāpēc amatpersonai nepieciešamības gadījumā tā būs jānorāda pašai. Ceļu satiksmes drošības direkcijas pārziņā esošājā valsts informācijas sistēmā „Transportlīdzekļu un to vadītāju valsts reģistrs” nav informācijas par transportlīdzekļa vērtību, par kādu tas tiek iegūts vai atsavināts, tāpēc valsts amatpersonai pašai jāizvērtē VID elektroniskās deklarēšanas sistēmā atlasītā informācija par darījumu ar transportlīdzekli un attiecīgi, ja darījuma summa pārsniedz 20 Ministru kabineta noteiktās minimālās mēnešalgas, to jānorāda savā deklarācijā, izdarot atzīmi tabulas kolonnā „Iekļaut deklarācijā”. Savukārt, ja darījuma rezultātā valsts amatpersona ir guvusi ienākumu (piemēram, pārdots, mantots, saņemts dāvinājumā u.tml.), tad tas jānorāda pie ienākumiem deklarācijas publicējamās daļas 7.punktā neatkarīgi no ienākuma summas kā arī neatkarīgi no tā, ja darījums ir deklarēts deklarācijas publicējamās daļas 8.punktā. Ņemot vērā, ka viena un tā pati informācija no Ceļu satiksmes drošības direkcijas pārziņā esošās valsts informācijas sistēmas „Transportlīdzekļu un to vadītāju valsts reģistrs” deklarācijas aizpildīšanai ir izmantojama, gan aizpildot informāciju par ienākumiem, gan darījumiem, tad, lai lieki nenoslogotu informācijas sistēmas, pieprasot to atkārtoti, informāciju varēs iegūt, aizpildot deklarācijas attiecīgo punktu par darījumiem, un amatpersonai nepieciešamības gadījumā pašai tā būs jānorāda deklarācijas attiecīgajā punktā pie ienākumiem. No Latvijas Republikas Uzņēmumu reģistra pārziņā esošās valsts informācijas sistēmas „Uzņēmumu reģistra informācijas sistēma” – deklarācijas iesniedzēja Latvijas Republikas Uzņēmumu reģistrā reģistrētais statuss – valdes loceklis, padomes loceklis, prokūrists, persona, kura pilnvarota pārstāvēt juridisko personu darbībās, kas saistītas ar filiāli, dalībnieks, un juridiskās personas identifikācijas dati**.** Kā arībūs pieejama informācija par deklarācijas iesniedzēja Latvijas Republikas Uzņēmumu reģistrā reģistrētajām kapitāldaļām − juridiskās personas identifikācijas dati, kapitāla daļu skaits, summa, valūta.Datu automātisku atlasīšanu no Traktortehnikas, tās piekabju un traktortehnikas vadītāju informatīvās sistēmas būtu lietderīgi veikt pakāpeniski, kad tiks nodrošināta noteikumu otrajā posmā plānotā datu atlasīšana. |
| 5. | Projekta izstrādē iesaistītās institūcijas | Finanšu ministrija un Valsts ieņēmumu dienests  |
| 6. | Iemesli, kādēļ netika nodrošināta sabiedrības līdzdalība | Noteikumu projekts nosaka VID elektroniskās deklarēšanās sistēmā pieejamo informācijas apjomu deklarācijas aizpildīšanai, tādēļ nebija nepieciešams tā sagatavošanā iesaistīt sabiedrību. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts amatpersonas, kurām saskaņā ar likumu „Par interešu konflikta novēršanu valsts amatpersonu darbībā” un Ministru kabineta 2002.gada 22.oktobra noteikumiem Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” ir jāiesniedz VID valsts amatpersonu deklarācija. Uz 2012.gada 1.augustu valsts amatpersonu skaits ir 55590. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts paredz automātisku datu pieejamību no Pilsonības un migrācijas lietu pārvaldes pārziņā esošās valsts informācijas sistēmas „Iedzīvotāju reģistrs” attiecībā uz deklarācijas iesniedzēja laulāto, vecāku, brāļu, māsu un bērnu identifikācijas datiem. Ja deklarācijas iesniedzēja nekustamais īpašums ir kopīpašumā, tad Valsts ieņēmumu dienesta elektroniskās deklarēšanas sistēmā tiek nodrošina pieejamība nekustamā īpašuma līdzīpašnieka fiziskās personas vai juridiskās personas identifikācijas datiem.Tādējādi netieši attieksies uz plašu sabiedrības daļu, kuras skaitlisko lielumu nav iespējams noteikt. |
| 3. | Tiesiskā regulējuma finansiālā ietekme | Projekts šo jomu neskar  |
| 4. | Tiesiskā regulējuma nefinansiālā ietekme | Noteikumu projekts neuzliek jaunus tiesiskus pienākumus deklarācijas aizpildītājam, bet vienkāršo deklarācijas aizpildīšanas procesu. Deklarācija iesniedzēja radiniekiem un nekustamā īpašuma līdzīpašniekiem netiek noteikti papildu pienākumi vai tiesības. Minēto personu dati jau šobrīd tiek norādīti deklarācijā.  |
| 5. | Administratīvās procedūras raksturojums | Projekts paredz vienkāršot deklarācijas aizpildīšanas procesu, samazinot aizpildīšanas laiku. Amatpersonu deklarācija tiek aizpildīta elektroniski. Projekts nodrošinās lielāko daļu no nepieciešamajām norādāmajām ziņām iegūt pie deklarācijas aizpildīšanas automātiskajā sasaistē ar Valsts ieņēmumu dienesta pārziņā esošo valsts informācijas sistēmu „Nodokļu informācijas sistēma” un citām valsts informācijas sistēmām attiecībā uz deklarācijas iesniedzēja īpašumiem, radiniekiem u.c. ziņām.VID elektroniskās deklarēšanas sistēmā tiks izmantoti Vienotās valsts un pašvaldību pakalpojumu portāla www.latvija.lv nodrošinātie autentifikācijas līdzekļi. Detalizētāka informācija ir norādīta anotācijas I sadaļas 4.punktā. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| Rādītāji | 2011 | Turpmākie trīs gadi |
| 2012 | 2013 | 2014 |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; |  |  |  |  |  |
| 1.2. valsts speciālais budžets; |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets; |  |  |  |  |  |
| 2.2.valsts speciālais budžets; |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets; |  |  |  |  |  |
| 3.2. speciālais budžets; |  |  |  |  |  |
| *3.3*. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets; |  |  |  |  |
| 5.2. speciālais budžets; |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. Detalizēts ieņēmumu aprēķins; |
| 6.2. Detalizēts izdevumu aprēķins |
| 7. Cita informācija | Noteikumu projekta izpildei ir nepieciešams finansējums 228 322 latu apmērā, kurš tiks nodrošināts VID piešķirtā valsts budžeta finansējuma ietvaros līdz 2014.gadam. VID elektroniskās deklarēšanas sistēmas uzturēšanas izmaksas tiks segtas VID piešķirtā valsts budžeta finansējuma ietvaros.VID meklēs iespējas piesaistīt finansējumu minēto darbu veikšanai no Eiropas struktūrfondiem. Gadījumā, ja nepieciešamais finansējums netiks nodrošināts no Eiropas struktūrfondiem, VID, pieprasot finansējumu no valsts budžeta 2013.gadam, nepalielinās iestādei nepieciešamā finansējuma apjomu par šā projekta realizācijai nepieciešamā finansējuma apjomu (228 322 latu).Ievērojot to, ka valsts deklarācijā ir jānorāda dati arī par brāļiem un māsām, bet Pilsonības un migrācijas lietu pārvaldes rīcībā nav tādu servisu, kas nodrošinātu tiešsaistes datu pārraides režīmā ziņu sniegšanu no Pilsonība un migrācijas lietu pārvaldes pārziņā esošās valsts informācijas sistēmas „Iedzīvotāju reģistrs” par personas brāļiem, pusbrāļiem, māsām un pusmāsām, tad, lai nodrošinātu šādu servisu, ir nepieciešams veikt izstrādi, kuras realizēšanai ārpakalpojuma sniedzējam būs nepieciešamas 25 cilvēkdienas, kā rezultātā ir nepieciešams finansējums 7 563 (ar PVN) latu apmērā, (tas tiks nodrošināts 2013.gadam piešķirtā valsts budžeta finansējuma ietvaros). Projekta īstenošanai Nekustamā īpašuma valsts kadastra informācijas sistēmai nepieciešamais finansējums tiks nodrošināts 2013.gadam piešķirtā valsts budžeta finansējuma ietvaros. Valsts vienotās datorizētās zemesgrāmatas sasaistei ar VID elektroniskās deklarēšanas sistēmu 2013.gadam nepieciešams 13 552 latu, kas tiks segti 2013.gadam piešķirtā valsts budžeta finansējuma ietvaros.Gadījumā, ja sistēmu nepieciešams pielāgot ar iespēju nodrošināt 10 000 vienlaicīgu pieprasījumu, tad būs nepieciešami papildu servera resursi šo pieprasījumu apstrādei, kā arī tehniskais risinājums izstrādei būs sarežģītāks, un tas varētu palielināt izmaksas 2 -3 reizes. Noteikumu projekta ieviešanai Latvijas Republikas Uzņēmumu reģistra pārziņā esošajai valsts informācijas sistēmai „Uzņēmumu reģistra informācijas sistēma” būs nepieciešams papildu tehniskais risinājums. Tā izstrādes un ieviešanas provizoriskās izmaksas ir aptuveni 5 000 latu, kas tiks segti Latvijas Republikas Uzņēmumu reģistram 2013.gadam piešķirtā valsts budžeta finansējuma ietvaros.Valsts zemes dienests Nekustamā īpašuma valsts kadastra datus nodos VID, izmantojot jau izstrādātos Kadastra datu bloku WS, bet neiesaistot IVIS (portālu latvija.lv). Tādējādi papildu finansējums datu nodošanai caur IVIS (portālu latvija.lv) nebūs nepieciešams.WEB servisa datu nodošana notiks, slēdzot Valsts ieņēmumu dienestam starpresoru vienošanās ar Valsts zemes dienestu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūruJaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūruEsošo institūciju likvidēšana | Projekts šo jomu neskar |
| 5. | Projekta izpildes ietekme uz pārvaldes institucionālo struktūru. Esošo institūciju reorganizācija | Projekts šo jomu neskar |
| 6. | Cita informācija | Nav |
|  |  |
| Finanšu ministrsValsts sekretāre | A.VilksS.Bajāre |

10.01.2013 8:42

2126

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vecākā referente

tālr. 67083901,fakss 67095497

inese.vanaga@fm.gov.lv